દરમિયાન, વિપક્ષો તરફથી વિવિધ દેખાવ, આંદોલનાત્મક કાર્યક્રમો સહિત ભારત બંધના એલાનને વખોડતા ભાજપના પ્રદેશ પ્રવક્તા ભરત પંડયાએ  જણાવ્યું  હતું કે, સહકારી બેન્કો સામે આક્ષેપો કરીને કોંગ્રેસે તમામ સહકારી આગેવાનોનું અપમાન કર્યું છે અને એણે સહકારી માળખાનું વાતાવરણ બગડવાની મેલી મુરાદ બતાવી છે, ત્યારે ગુજરાતની જનતા કોંગ્રેસના કાળા કરતૂતો, તેના કાળા ઇરાદાઓ જાણે છે અને તેથી ૨૫ વર્ષથી તેને સ્વીકારી નથી, એટલે બંધ દેખાવના ઈરાદાઓ સફળ થશે નહીં.